**INICIATÍVNA VÝNIMKA MF SR A JEJ APLIKÁCIA DO PRAXE**

Vážený prijímateľ,

za účelom operatívneho riešenia situácie vzniknutej v súvislosti s pandémiou COVID-19, **Ministerstvo financií Slovenskej republiky udelilo dňa 8.4.2020 iniciatívnu výnimku zo Systému finančného riadenia** štrukturálnych fondov, Kohézneho fondu a Európskeho námorného a rybárskeho fondu na programové obdobie 2014-2020 (ďalej len „iniciatívna výnimka MF SR zo SFR“) **v súvislosti s aplikovaním zjednodušení pre oblasť finančného riadenia**.

**V podmienkach implementácie dopytovo orientovaných projektov v rámci prioritných osí 2, 3, a 4 operačného programu Ľudské zdroje, s účinnosťou od 21.7.2020** pristupuje IA MPSVR SR **k aplikácii iniciatívnej výnimky MF SR zo SFR nasledovne:**

1. **Zmluva o poskytnutí NFP a zjednodušenia pre oblasť finančného riadenia**

**V zmysle informácie v predchádzajúcom emaile, Implementačná agentúra Ministerstva práce, sociálnych vecí a rodiny SR (ďalej len „IA MPSVR SR“)** ako poskytovateľ pomoci **pristúpila Oznámením k hromadnej zmene zmluvy o poskytnutí nenávratného finančného príspevku** (ďalej len „zmluva o poskytnutí NFP“). **Hromadná zmena zmluvy o poskytnutí NFP** **sa vzťahuje na všetky dopytovo orientované projekty, implementované v rámci prioritných osí 2, 3 a 4 operačného programu Ľudské zdroje (ďalej len „OP ĽZ“)**.

Oznámenie hromadnej zmeny zmluvy o poskytnutí NFP je rovnako zverejnené na našom webovom sídle([www.ia.gov.sk](http://www.ia.gov.sk)/ kategória Mimoriadne opatrenia v súvislosti s koronavírusom/ časť Opatrenia platné pre dopytovo orientované projekty).

**Aplikácia:** všetky výzvy.

**Dopad:** hromadná zmena zmluvy o poskytnutí NFP, ktorou sa nahrádza príloha zmluvy o poskytnutí nenávratného finančného príspevku, ktorou sú Všeobecné zmluvné podmienky (ďalej aj „VZP“) v časti článkov 10, 11, 15, 16, 17a, 17b, 17c (neaplikuje sa), 18 a 20.

1. **Oznámenie hromadnej zmeny zmluvy o poskytnutí NFP**

Nižšie uvedené body (B.1 – B.4) aplikácie iniciatívnej výnimky MF SR zo SFR sú viazané na Oznámenie hromadnej zmeny zmluvy o poskytnutí NFP. PM oznámi prijímateľovi hromadnú zmenu zmluvy o poskytnutí NFP na e-mailovú adresu, určenú prijímateľom. Ak prijímateľ nesúhlasí s hromadnou zmenou zmluvy o poskytnutí NFP, podľa § 59 ods. 2 zákona o príspevku EŠIF môže odstúpiť od zmluvy o poskytnutí NFP, a to do 10 pracovných dní od doručenia Oznámenia hromadnej zmeny zmluvy o poskytnutí NFP, ktorým je jeho odoslanie na e-mailovú adresu, určenú prijímateľom.

**Aplikácia:** všetky výzvy.

**Dopad:** Oznámením hromadnej zmeny zmluvy o poskytnutí NFP sa zrealizuje plošná aktualizácia Všeobecných zmluvných podmienok zmluvy o poskytnutí NFP (v časti článkov 10, 11, 15, 16, 17a, 17b, 17c (neaplikuje sa), 18 a 20).

**Postup prijímateľa:**

Bez potreby iniciatívy zo strany prijímateľa.

**B.1 Spôsob predloženia žiadosti o platbu (ŽoP)**

**Alternatívy predloženia ŽoP v listinnej (písomnej) alebo elektronickej forme** sa upravujú nasledovne:

1. listinne (osobne alebo prostredníctvom poštovej prepravy) alebo
2. elektronicky prostredníctvom Ústredného portálu verejnej správy, podpísanú elektronickým podpisom, kvalifikovaným elektronickým podpisom s mandátnym certifikátom alebo kvalifikovanou elektronickou pečaťou (ďalej len „ÚPVS“) alebo
3. emailom (scan podpísaného formulára ŽoP) alebo
4. v opodstatnených prípadoch emailom (nepodpísaný formulár ŽoP).

**Poznámka:**

Predkladanie formuláru ŽoP bez podpisu štatutárneho orgánu prijímateľa je možné výhradne za okolností priamo súvisiacich s COVID-19 (napr. domáca karanténa, karanténa v štátnom zariadení, hospitalizácia suspektného, hospitalizácia chorého), pričom prijímateľ dokladuje uvedenú skutočnosť prostredníctvom ***Potvrdenia o dočasnej pracovnej neschopnosti***.

Nakoľko platnosť iniciatívnej výnimky MF SR zo SFR je do 31.12.2020, rozhodujúci je dátum predloženia ŽoP na IA MPSVR SR.

**Povinnosť predloženia ŽoP aj v ITMS2014+ nie je uvedenou úpravou dotknutá.**

**Aplikácia:** všetky výzvy.

Dopad**:** Prijímateľ, ktorého štatutárny orgán nemôže z dôvodu okolností priamo súvisiacich s COVID-19 predložiť formulár ŽoP listinne alebo prostredníctvom ÚPVS, príp. emailom s podpísaným scanom, môže tak učiniť emailom formou nepodpísaného formuláru ŽoP.

**Postup prijímateľa:**

**Štatutárny orgán prijímateľa**, ktorý **z opodstatneného dôvodu nemôže predložiť formulár ŽoP** listinne alebo prostredníctvom ÚPVS, príp. emailom s podpísaným scanom, **nastaví zmenu formy predkladania ŽoP, t.j. bez podpisu štatutárneho orgánu**, odoslaním emailu z emailovej adresy, ktorú prijímateľ oznámil IA MPSVR SR v zmysle ods. 4.7 písm. a) Zmluvy o poskytnutí NFP), v rámci ktorého vyjadrí ***„schválenie predkladania ŽoP v listinnej (písomnej) forme prostredníctvom nepodpísaného formuláru žiadosti o platbu, a to až do odvolania schválenia“***.

**B.2 Zmena pravidiel pre výpočet maximálnej výšky zálohovej platby**

Zmena pravidiel výpočtu maximálnej výšky zálohovej platby, a to podľa nasledovného vzorca:

|  |  |
| --- | --- |
| **maximálna výška**  **poskytnutej zálohovej platby** | **= 0,4 \* (suma NFP – vyčerpaná suma NFP (zdroj EÚ a ŠR))** |

Poznámka:

O vyčerpanú sumu NFP sa maximálna výška prvej poskytnutej zálohovej platby znižuje, ak pred jej poskytnutím bola žiadosť o platbu (priebežná platba) schválená Certifikačným orgánom v súhrnnej žiadosti o platbu/ mimoriadnej súhrnne žiadosti o platbu.

**Poskytnutie NFP v rozsahu maximálnej výšky zálohovej platby je v prípade už poskytnutých zálohových platieb viazané na iniciatívu, t.j. predloženie ŽoP zo strany prijímateľa.**

**POZOR!**

* Pri výpočte sa nezohľadňuje počet mesiacov realizácie projektu.
* Maximálnu výšku zálohovej platby je potrebné prepočítať v prípade, ak dôjde k zníženiu celkovej výšky NFP.
* Prijímateľ môže požiadať o ďalšiu zálohovú platbu najskôr súčasne s podaním žiadosti o platbu (zúčtovanie zálohovej platby). IA MPSVR SR zabezpečí poskytnutie platby na základe žiadosti o platbu (poskytnutie zálohovej platby) až po schválení predloženej žiadosti o platbu (zúčtovanie zálohovej platby) Certifikačným orgánom, ak nie je dohodnuté inak.

**Aplikácia:** všetky výzvy, ak nie je stanovený výpočet inou výnimkou inak.

**Postup prijímateľa:**

Prijímateľ môže predložiť ŽoP pre poskytnutie zálohovej platby v zmysle vyššie uvedeného vzorca v nadväznosti na doručenie Oznámenia hromadnej zmeny zmluvy o poskytnutí NFP.

**Dôležité upozornenie:**

**Pri výpočte maximálnej výšky zálohovej platby sa nezohľadňujú už vyčerpané prostriedky, t. j . postupuje sa podľa vzorca ako pre výpočet prvej zálohovej platby a nezohľadňujú sa už vyčerpané prostriedky po prvej zálohovej platbe**, a to aj v prípadoch, kde už bola poskytnutá prvá zálohová platba. Uvedený postup predstavuje zmenu metodického prístupu k výpočtu maximálnej výšky zálohovej platby, nie zmenu vstupných parametrov na projekte. Základným dôvodom pre zmenu vo výške maximálnej výšky zálohovej platby je:

* je zvýšenie sumy finančných prostriedkov, ktorými môže prijímateľ disponovať
* predĺženie lehoty na zúčtovanie zálohovej platby
* zníženie administratívnej záťaže prijímateľov.

|  |  |
| --- | --- |
| **maximálna výška prvej poskytnutej zálohovej platby** | **= 0,4 \* (suma NFP – vyčerpaná suma NFP v čase výpočtu prvej zálohovej platby (zdroj EÚ a ŠR)\*)** |

\* O vyčerpanú sumu NFP sa maximálna výška prvej poskytnutej zálohovej platby znižuje, ak pred jej poskytnutím bola žiadosť o platbu (priebežná platba) schválená certifikačným orgánom v súhrnnej žiadosti o platbu/ mimoriadnej súhrnnej žiadosti o platbu.

V prípade ak sa blíži koniec realizácie projektu, môže nastať situácia, že suma nevyčerpaných finančných prostriedkov bude nižšia ako maximálna výška zálohovej platby, a teda zálohová platba nemôže byť poskytnutá v maximálnej výške, ale len do výšky nevyčerpaných, t.j. voľných finančných prostriedkov. Zároveň, ak na konci realizácie projektu sú predložené „neuhradené“ žiadosti o platbu, tak o sumu daných žiadostí o platbu sa zníži výška poskytovanej zálohovej platby. Takže **prijímateľ môže disponovať len s maximálnou výškou zálohovej platby do výšky nevyčerpaných, t.j. voľných finančných prostriedkov pri zohľadnení aj predložených žiadostí o platbu.**

V prípade, ak na konci realizácie projektu nastane situácia, že prijímateľ predloží žiadosť o priebežnú platbu (refundáciu) až po poskytnutí zálohovej platby, a teda prijímateľovi bude poskytnutá vyššia zálohová platba ako je celkové NFP, resp. ak prijímateľ nezúčtuje poskytnutú zálohovú platbu v stanovenom termíne, tak je potrebné **vrátiť sumu nezúčtovaného rozdielu zálohovej platby**.

**B.3 Predĺženie lehoty na zúčtovanie poskytnutej zálohovej platby**

**V lehote 12 mesiacov odo dňa pripísania finančných prostriedkov na účet prijímateľa** je prijímateľ povinný **zúčtovať 100 % sumy každej jednej poskytnutej zálohovej platby**. Uvedená lehota **sa vzťahuje aj na už poskytnuté zálohové platby.**

**Aplikácia:** všetky výzvy.

**Postup prijímateľa:**

Bez potreby iniciatívy zo strany prijímateľa; aplikovateľné v nadväznosti na Oznámenie hromadnej zmeny zmluvy o poskytnutí NFP.

**B.4 Vysporiadanie finančných vzťahov v zmysle článku 10 ods. 4 VZP**

Vo vzťahu k vysporiadaniu finančných vzťahov v zmysle článku 10 ods. 4 VZP dochádza k:

* **zmene lehoty splatnosti ŽoV zo 60 na 120 dní** **odo dňa doručenia ŽoV prijímateľovi vo verejnej časti ITMS2014+**, ktorá začína plynúť odo dňa sprístupnenia ŽoV vo verejnej časti ITMS2014+

**Poznámka:**

Uvedená zmena sa vzťahuje na prijímateľov, ktorým bola zaslaná žiadosť o vrátenie a ku dňu vyhlásenia mimoriadnej situácie, t.j. k 12.03.2020 neuplynula 60 dňová lehota na vrátenie NFP alebo jeho časti.

**Aplikácia:** všetky výzvy.

**Postup prijímateľa:**

Bez potreby iniciatívy zo strany prijímateľa; aplikovateľné v nadväznosti na Oznámenie hromadnej zmeny zmluvy o poskytnutí NFP.